ai4bharat/Pralekha huggingface dataset:
প্রতিরক্ষামন্ত্রক
ডিজি এএফএমএস প্রাক্তন এএমসি/এসএসসি চিকিৎসা আধিকারিকদের নিয়োগের অনুমতি দিয়েছে
নতুন দিল্লি, ০৯ মে, ২০২১
প্রতিরক্ষা মন্ত্রক প্রাক্তন সেনা মেডিকেল কর্পস /শর্ট সার্ভিস কমিশন -এর মেডিকেল আধিকারিকদের নিয়োগের জন্য ডিরেক্টর জেনারেল আর্ম ফোর্স মেডিকেল সার্ভিস -কে নির্দেশ দিয়েছে। ‘টুর অফ ডিউটি’ প্রকল্পের আওতায় ২০১৭ থেকে ২১ সালের মধ্যে অবসর প্রাপ্ত ৪০০ জন প্রাক্তন এএমসি/এসএসসি চিকিৎসা আধিকারিকদের সর্বাধিক ১১ মাসের জন্য চুক্তি ভিত্তিক নিয়োগ করা হবে।
গত ৮ মে প্রকাশিত এই নির্দেশিকায় আরও জানানো হয়েছে, শারীরিকভাবে সক্ষম চিকিৎসক আধিকারিকদেরই নিয়োগ করা হবে। এটি স্মরণ করা যেতে পারে যে প্রতিরক্ষা মন্ত্রক বর্তমান কোভিড-১৯ পরিস্থিতি মোকাবিলায় প্রশাসনকে সহায়তার জন্য অতিরিক্ত চিকিৎসা কর্মী নিয়োগে একাধিক পদক্ষেপ গ্রহণ করেছে। ইতিমধ্যে বিভিন্ন হাসপাতালে এএফএমএস চিকিৎসক, বিশেষজ্ঞ, চিকিৎসা কর্মী নিয়োগ করা হয়েছে।
এএফএমএস শর্ট সার্ভিস কমিশনের চিকিৎসকদের অবসরের মেয়াদ চলতি বছরের ৩১ ডিসেম্বর পর্যন্ত বাড়িয়েছে। এর ফলে অতিরিক্ত ২৩৮ জন চিকিৎসক পাওয়া যাবে। সম্প্রতি এএফএমএস থেকে অবসর প্রাপ্ত চিকিৎসা কর্মীদের পুনরায় স্বাস্থ্য পেশাদার হিসেবে নিয়োগের সিদ্ধান্ত নিয়েছে। দেশের সমস্ত নাগরিকদের ই-সঞ্জীবনী ওপিডি-র মাধ্যমে বিনামূল্যে অনলাইন পরামর্শ প্রদানের জন্য প্রাক্তন সেনা চিকিৎসকদের নিয়োগ করা হয়েছে। এই পরিষেবা পাওয়া যাবে নিম্ন লিখিত লিঙ্কের মাধ্যমে – https://esanjeevaniopd.in/
SC/SS/SKD/
(Visitor Counter : 179
সংস্কৃতিমন্ত্রক
অমৃত মহোৎসবের অঙ্গ হিসেবে সংস্কৃতি মন্ত্রকের পক্ষ থেকে এমপি কাপ চ্যাম্পিয়নশিপ- স্যার প্রতাপ সিং কাপ ২০২১-এর আয়োজন করা হয়েছে
নতুন দিল্লি, ১৩ নভেম্বর, ২০২১
আজাদি কা অমৃত মহোৎসবের মাধ্যমে দেশের স্বাধীনতার ৭৫ বছর উদযাপন এবং ভারতের গৌরবময় সংস্কৃতিকে তুলে ধরতে সংস্কৃতি মন্ত্রকের পক্ষ থেকে বিভিন্ন কর্মসূচি নেওয়া হয়েছে। মন্ত্রকের পক্ষ থেকে এবার এমপি কাপ পোলো চ্যাম্পিয়নশিপ, স্যার প্রতাপ সিং কাপ-২০২১-এর ফাইনাল খেলার আয়োজন করা হয়েছে। সংস্কৃতি এবং বিদেশ মন্ত্রকের প্রতিমন্ত্রী শ্রীমতি মিনাক্ষী লেখি আগামী ১৪ নভেম্বর জয়পুর পোলো গ্রাউন্ডে ফাইনাল খেলার উদ্বোধন করবেন। এই খেলাটি ভারতীয় পোলো অ্যাসোসিয়েশনের সহযোগিতায় অনুষ্ঠিত হচ্ছে। স্যার প্রতাপ সিং কাপ ভারতের অন্যতম ঐতিহাসিক এবং প্রধান পোলো টুর্নামেন্ট। যেটি ১৯২১ সালে চালু হয়েছিল।
ফাইনাল খেলা দেখার জন্য উপস্থিত থাকবেন ভারতীয় সশস্ত্র বাহিনীর চিফ অফ ডিফেন্স স্টাফ জেনারেল বিপিন রাওয়াত, সামরিক বাহিনীর প্রধান জেনারেল এম এম নারাভানে, বিমান বাহিনীর প্রধান এয়ার চিফ মার্শাল ভি আর চৌধুরী সহ সামরিক, বিমান ও নৌবাহিনীর পদস্থ আধিকারিকরা।
বিভিন্ন রাষ্ট্রদূতদের এই খেলায় উপস্থিত থাকার জন্য আমন্ত্রণ জানানো হয়েছে।
ভারতের পোলো খেলার ইতিহাস অনুযায়ী জানা যায় যে, ১৮৯২ সালে ফুলক্রার্ম অফ পোলো ইন ইন্ডিয়া, ইন্ডিয়ান পোলো এসোসিয়েশন হিসেবে প্রতিষ্ঠিত হয়েছিল। যোধপুরের মহারাজা স্যার প্রতাপ সিং ১৯২১ সালে এইচ আর এইচ ডিউক অফ কনট-এর ভারত সফর স্মরণে এই কাপটির প্রচলন করেছিলেন। এটি একটি ১৪ গোলের ট্রফি। যার প্রথম খেলাটি হয়েছিল ১৯২১ সালে, দিল্লিতে। ওই খেলায় পাতিয়ালা দল জয়লাভ করেছিল।
এই খেলাটি প্রধানমন্ত্রী শ্রী নরেন্দ্র মোদীর ফিট ইন্ডিয়া এবং খেলো ইন্ডিয়া অভিযানের সাথে সম্পর্কিত।
পোলো সহ অনেক খেলাধূলার ঐতিহ্যের সাথে ভারতের একটি ঐতিহাসিক সম্পর্ক রয়েছে। পোলো খেলাকে ভারতের "ঐতিহ্যবাহী ক্রীড়া" হিসাবে অভিহিত করা হয়।
CG/ SB
(Visitor Counter : 128
প্রতিরক্ষামন্ত্রক
প্রবাসী ভারতীয়রা মালদ্বীপ থেকে ভারতীয় নৌ বাহিনীর যুদ্ধ জাহাজ 'আইএনএস জলস্ব' করে কোচি বন্দরে পৌঁছেছেন
নতুন দিল্লি, ১১ মে, ২০২০
অপারেশন "সমুদ্র সেতু”’র জন্য মোতায়েন করা ভারতীয় নৌ বাহিনীর যুদ্ধ জাহাজ 'আইএনএস জলসব' মালদ্বীপে আটকা পড়া মোট ৬৯৮ ভারতীয় নাগরিককে নিয়ে আজ সকাল ১০টা নাগাদ কোচি বন্দরে এসে পৌঁছেছে। এর মধ্যে মহিলা, প্রবীণ ব্যক্তি এবং শিশুরাও ছিল। সমস্ত নিয়মকানুন পূরণ সম্পন্ন হওয়ার পরে গত ৮ মে সন্ধ্যায় জাহাজটি মালদ্বীপ থেকে যাত্রা শুরু করে। যাত্রীদের নিরাপদে ফিরিয়ে আনতে সব রকম ব্যবস্থা গ্রহণ করা হয়েছিল। যাত্রা পথে প্রবীণ ব্যক্তি, গর্ভবতী মহিলা এবং শিশুদের পর্যাপ্ত যত্নও নেওয়া হয়েছিল। সমস্ত যাত্রীর ব্যক্তিগত সুবিধার্থে দায়িত্ব দেওয়া হয়েছিল প্রশিক্ষণপ্রাপ্ত ভারতীয় নৌবাহিনীর কর্মীদের। ভারত সরকারের জারি করা সমস্ত স্ট্যান্ডার্ড অপারেটিং পদ্ধতি  এবং নির্দেশিকা অনুসারে এই অভিযান চালানো হয়।
জাহাজটি কোচিন বন্দর কর্তৃপক্ষের ক্রুজ টার্মিনালে এসে পৌঁছালে সেখানে তাদের গ্রহণ করার জন্য উপস্থিত ছিলেন নৌ ও প্রশাসনের আধিকারিকরা। ক্রুজ টার্মিনালে কোভিডি স্ক্রিনিং এবং অভিবাসন প্রক্রিয়া দ্রুত সম্পন্ন করার জন্য রাজ্য সরকারের পক্ষ থেকে যথাযথ ব্যবস্থা করা হয়। শুল্ক, অভিবাসন, পুলিশ, স্বাস্থ্য বিভাগ, বিএসএনএল এবং জেলা প্রশাসনের কাজের সুবিধার জন্য চিকিৎসা নিয়ম অনুসারে আগে থেকেই টার্মিনালে গ্লাসযুক্ত কাউন্টার স্থাপন করে রাখা হয়েছিল। এছাড়াও, কোচিন আন্তর্জাতিক বিমানবন্দর লিমিটেড এর পক্ষ থেকে যাত্রীদের জন্য লাগেজ ট্রলির ব্যবস্থা করা হয়েছিল। দ্রুত পরিবহণ, পৃথকীকরণ এবং দক্ষতার সাথে সমস্ত স্বাস্থ্য ও চিকিৎসা ব্যবস্থাপনার নিয়মকানুন যাতে দ্রুত সম্পন্ন করা যায় তার জন্য এই উদ্যোগ নেওয়া হয়।
বিশাখাপত্তনমে অবস্থিত আইএনএস জলস্বভারতীয় নাগরিকদের উদ্ধার এবং ভারতীয় নৌবাহিনীর মানবিক সহায়তা ও দুর্যোগ ত্রাণ  কার্যে গুরুত্বপূর্ণ ভূমিকা পালন করছে। এ দিন বিদেশে আটকে থাকা ভারতীয়দের উদ্ধারের প্রথম পর্ব সম্পন্ন হয়েছে। একই রকম ভাবে কোচিতে অবস্থিত আরেকটি জাহাজ আইএনএস মাগর আজ ২০২ জন ভারতীয় নাগরিককে নিয়ে মালে ছেড়ে রওনা হয়েছে। কোভিড-১৯ এর কারণে লকডাউনের জেরে মধ্য প্রাচ্য এবং মালদ্বীপে আটকে থাকা ভারতীয়দের উদ্ধারে কেন্দ্রীয় সরকার যে "বন্দে ভারত" মিশন নিয়েছে তারই অঙ্গ হিসেবে এই অভিযান।
(CG/SS
মানবসম্পদবিকাশমন্ত্রক
অনলাইনে শিক্ষার জাতীয় প্ল্যাটফর্ম স্বয়ম এবং মানব সম্পদ উন্নয়ন মন্ত্রকের অন্যান্য ডিজিট্যাল উদ্যোগগুলি তিনগুণ বেশি ব্যবহৃত হচ্ছেঃ মানব সম্পদ উন্নয়ন মন্ত্রী
নতুনদিল্লি, ২৮ মার্চ, ২০২০
প্রতিরোধমূলক নিয়ন্ত্রণ ব্যবস্থা চলার সময় ছাত্রছাত্রীরা যেন বাড়িতে বসেই তাঁদের লেখাপড়ার কাজ চালিয়ে যেতে পারেন সেই লক্ষ্যে মানব সম্পদ উন্নয়ন মন্ত্রক তার অনলাইন/ডিজিট্যাল ব্যবস্থার উপর গুরুত্ব দিয়েছে। মানব সম্পদ উন্নয়ন মন্ত্রী শ্রী রমেশ পোখরিয়াল ‘নিশাংক’ ছাত্রছাত্রীদের কাছে আবেদন করেছিলেন, তাঁরা যেন তাঁদের মূল্যবান সময়ে এই ব্যবস্থার সাহায্য নেন। সেই আবেদনে অভূতপূর্ব সাড়া মিলেছে।
গত একসপ্তাহে অনলাইনে শিক্ষার জাতীয় প্ল্যাটফর্ম স্বয়ম এবং মানব সম্পদ উন্নয়ন মন্ত্রকের অন্যান্য ডিজিট্যাল উদ্যোগগুলি তিনগুন বেশি ব্যবহৃত হয়েছে । স্বয়ম এখন ব্যবহারকারীরা বিনামূল্যে ব্যবহার করতে পারছেন বলেও মন্ত্রী জানান।
২৩ মার্চ থেকে প্রায় ৫০হাজার জন স্বয়ম ব্যবহার করেছেন। এই সংখ্যাটি এ বছরের জানুয়ারীর সেমেস্টারে ৫৭১টি পাঠক্রমে স্বয়মে নথীভুক্ত করা ২৫ লক্ষের বেশী ছাত্রছাত্রীর থেকে অতিরিক্ত। স্বয়মে ১৯০০টি পাঠ্যক্রম রয়েছে, ৬০টির বেশী দেশের ছাত্রছাত্রীরা যেগুলি ব্যবহার করতে পারে। বেশীরভাগ ছাত্রছাত্রীই ভারতের , তবে মার্কিন যুক্তরাষ্ট্র, সংযুক্ত আরব আমীরশাহী, জার্মানি, নেপাল সিঙ্গাপুর, কানাডা, বৃটেন ও অস্ট্রেলিয়ার ছাত্রছাত্রীরাও রয়েছে।
প্রতিদিন, ৫০হাজার ছাত্রছাত্রী স্বয়ম প্রভা ডিটিএইচ টিভি চ্যানেল দেখেন। ৪৩হাজার ছাত্রছাত্রী ন্যাশনাল ডিজিট্যাল লাইব্রেরী দেখে থাকেন।
এনসিইআরটির পোর্টাল যেমন দীক্ষা, ই-পাঠশালা, এনআরওইআর এবং এনআইওএস-এর পাশাপাশি রোবোটিক্সের সাইট ই-যন্ত্র, এফওএসএসইই, ভারচ্যুয়াল ল্যাব সহ অন্যান্য সাইটগুলির চাহিদাও বেড়েছে।
মানব সম্পদ উন্নয়ন মন্ত্রী আরো বেশি ছাত্রছাত্রীদের এই উদ্যোগগুলিতে সামিল হয়ে নিজেদের সমৃদ্ধ করার আহ্বান জানিয়েছেন।
(CG/CB
ক্ষুদ্র, অতিক্ষুদ্রওমাঝারিশিল্পমন্ত্রক
কেভিআইসি-র 'চরখা ক্রান্তি' গান্ধীবাদী মূল্যবোধগুলিকে নিয়ে কৌতুলহল বাড়িয়েছে; রাষ্ট্রপতির ভাষণেও চরখা ক্রান্তির কথা উঠে এসেছে
নতুন দিল্লি, ৩ ফেব্রুয়ারি, ২০২২
বাজেট অধিবেশনের আগে সংসদের কেন্দ্রীয় কক্ষে যৌথ সভায় রাষ্ট্রপতি খাদি ক্ষেত্রে অভূতপূর্ব অগ্রগতির কথা উল্লেখ করেন। খাদি ও গ্রামোদ্যোগ কমিশন গত ৭ বছরে চরখা ক্রান্তি নামে যে উদ্যোগ গ্রহণ করেছে, তার পরিণতি স্বরূপ খাদি সামগ্রীর বিপননে এই অভূতপূর্ব অগ্রগতি। কমিশন গান্ধীবাদী চিন্তাধারার প্রচারে এবং দেশ-বিদেশে চরখা প্রতীকের প্রসারে একাধিক উদ্যোগ গ্রহণ করেছে। এর ফলে, খাদি সামগ্রীর জনপ্রিয়তা আরও বেড়েছে। পক্ষান্তরে বিপননে লক্ষ্যণীয় অগ্রগতি হয়েছে। উল্লেখ করা যেতে পারে, গত ৩১ জানুয়ারি সংসদের কেন্দ্রীয় কক্ষে যৌথ সভায় ভাষণে রাষ্ট্রপতি খাদির সাফল্যের কথা বিশেষ ভাবে উল্লেখ করেন। কেন্দ্রীয় স্বরাষ্ট্রমন্ত্রী শ্রী অমিত শাহ গত ৩০ জানুয়ারি ৭৪তম শহীদ দিবস উপলক্ষে আমেদাবাদে সবরমতি নদী চত্ত্বরে ১০০ বর্গমিটার দীর্ঘ মহাত্মা গান্ধীর একটি দেওয়াল চিত্রের আবরণ উন্মোচন করেন।
খাদি ও গ্রামোদ্যোগ কমিশনের প্রতিষ্ঠা হয় ১৯৫৬-তে। কিন্তু ২০১৪ পর্যন্ত বিগত ৫৮ বছরে খাদি, চরখা এবং মহাত্মা গান্ধীর স্মৃতিবিজড়িত অন্যান্য প্রতীকগুলিকে জনপ্রিয় করে তুলতে কোন প্রয়াস গ্রহণ করা হয়নি। দুর্ভাগ্যজনক ভাবে খাদি ও গান্ধীজীকে রাজনৈতিক স্বার্থ চরিতার্থের জন্য কাজে লাগানো হয়েছে। কিন্তু ২০১৪-র পর নরেন্দ্র মোদী সরকার খাদিকে জনপ্রিয় করে তুলতে এবং মহাত্মা গান্ধীর চিন্তা ধারার প্রসারে দেশ-বিদেশে একাধিক প্রয়াস গ্রহণ করে। এই প্রেক্ষিতে কমিশন গান্ধীবাদী চিন্তাধারাগুলির প্রচার ও প্রসারে একাধিক অভিনব কর্মসূচি গ্রহণ করে।
কমিশন গত ৭ বছর একাধিক কৃতিত্ব অর্জন করেছে। এরমধ্যে রয়েছে বিশ্বের বৃহত্তম কাঠ ও ইস্পাত নির্মিত চরখা, হাতের ঘড়িতে বিশ্বের ক্ষুদ্রতম চরখা, কাদামাটি দিয়ে গান্ধীজীর দেওয়াল চিত্র, খাদি সামগ্রী দিয়ে নির্মিত বিশ্বের বৃহত্তম জাতীয় পতাকা, ঐতিহ্যবাহী চরখা সংগ্রহালয় প্রভৃতি। উল্লেখ করা যেতে পারে, ব্রিটিশ শাসনের বিরুদ্ধে লড়াইয়ে গান্ধীজী চরখাকে হাতিয়ার হিসেবে ব্যবহার করেছিলেন। খাদি ও চরখাকে দেশে-বিদেশে জনপ্রিয় করে তুলতে প্রধানমন্ত্রী শ্রী নরেন্দ্র মোদী আন্তরিক ভাবে প্রয়াস গ্রহণ করেন। প্রধানমন্ত্রীর এই প্রয়াসের ফলে খাদি সামগ্রীর উৎপাদন ও বিক্রি লক্ষ্যণীয় হারে বেড়েছে। কমিশন চরখা ক্রান্তি নামে যে উদ্যোগ গ্রহণ করেছে, তার ফলে খাদি শিল্পীদের নির্মিত ৫৫ হাজার চরখা দেশে বিতরণ করা হয়েছে।
CG/BD/AS/
(Visitor Counter : 112
কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রী ডঃ জিতেন্দ্র সিং জম্মু ও কাশ্মীরে কাথুয়া জেলায় বীজ প্রক্রিয়াকরণ কেন্দ্রের উদ্বোধন করেছেন
নতুন দিল্লি, ২৬ জুন, ২০২১
জম্মু ও কাশ্মীরের কাথুয়া জেলার কাছে আজ এক ঐতিহাসিক দিন। দেশে কৃষকদের আয় দ্বিগুণ করতে প্রধানমন্ত্রী শ্রী নরেন্দ্র মোদীর দূরদৃষ্টির সঙ্গে কাথুয়া জেলা আজ সামিল হয়েছে। কেন্দ্রীয় মন্ত্রী ডঃ জিতেন্দ্র সিং আজ কাথুয়া জেলায় বীজ প্রক্রিয়াকরণ কেন্দ্রের উদ্বোধন উপলক্ষে জনসমাবেশে ভাষণ দিতে গিয়ে তাৎক্ষণিক এই প্রতিক্রিয়া ব্যক্ত করেন। কাথুয়া জেলায় গড়ে ওঠা এই কেন্দ্রটি ১৬ লক্ষ বীজ উৎপাদন এবং ২৪ লক্ষ বীজ প্রক্রিয়াকরণ করতে পারবে। সমগ্র জম্মু-কাশ্মীর অঞ্চলে বীজ প্রক্রিয়াকরণে এটি এধরণের প্রথম কেন্দ্র।
এই উপলক্ষে ডঃ জিতেন্দ্র সিং বলেন, গত কয়েক বছরে কাথুয়া একাধিকবার জাতীয় মানচিত্রে নিজের উপস্থিতির প্রমাণ রেখেছে। এমনকি, প্রধানমন্ত্রী শ্রী মোদীর বেতার অনুষ্ঠান মন কি বাতে গত তিন চার বছরে অন্তত পক্ষে দুবার বিভিন্ন কারণে এই জেলার প্রসঙ্গ উঠে এসেছে। আজ সূচনা হওয়া কাথুয়া জেলায় গড়ে ওঠা এই বীজ প্রক্রিয়াকরণ কেন্দ্রটি সমগ্র জম্মু ও কাশ্মীর কেন্দ্রশাসিত অঞ্চলের পাশাপাশি পার্শ্ববর্তী দুই রাজ্য পাঞ্জাব ও হিমাচল প্রদেশের চাহিদা মেটাতে সক্ষম হবে।
ডঃ সিং আরও বলেন, বিগত বছরগুলিতে কৃষকদের উচ্চফলনশীল বীজ সংগ্রহের জন্য অন্যত্র যেতে হত। এবার থেকে কৃষকরা বাড়ির কাছেই উন্নতমানের বীজ সংগ্রহ করতে পারবেন। উচ্চফালনশীল এই বীজ একদিকে যেমন ফসলের গুণমান বাড়াবে, অন্যদিকে তেমনই কৃষকের মুনাফা বৃদ্ধি করবে। কৃষক সমাজের মানোন্নয়ন ও সার্বিক কল্যাণে প্রধানমন্ত্রীর গৃহীত ঐতিহাসিক পদক্ষেপগুলির প্রশংসা করে ডঃ সিং বলেন, গত কয়েক বছরে চালু হওয়া কিষাণ বীমা যোজনা, কিষাণ সম্মান নিধি, সয়েল হেল্থ কার্ড প্রভৃতি উদ্যোগের ফলে কৃষক সমাজের সার্বিক মানোন্নয়ন হয়েছে, যা গত ৭০ বছরে কোন সরকারের আমলেই অর্জিত হয়নি।
ডঃ সিং আরও জানান, কোভিড বাধা-বিপত্তির দরুণ একটি বছর বাদে গত ৬-৭ বছরে সমগ্র উধমপুর - কাথুয়া - ডোডা লোকসভা কেন্দ্রটি একের পর এক জাতীয় কর্মসূচি রূপায়ণের দিক থেকে উপকৃত হয়েছে। তিনি কয়েকটি উদাহরণ দিয়ে জানান, শাহপুর - কান্দি প্রকল্প ৪০ বছর পর পুনরায় শুরু হয়েছে, জম্মু ও কাশ্মীরের প্রথম আন্তঃসংযোগকারী সেতু কিরিয়ান গান্ডেয়াল চালু হয়েছে, উত্তর ভারতের প্রথম জৈব প্রযুক্তি ভিত্তিক ইন্ডাস্ট্রিয়াল পার্ক চালু হয়েছে। এছাড়াও কেন্দ্রীয় তহবিলের মাধ্যমে একাধিক মেডিকেল কলেজ, ইঞ্জিনিয়ারিং প্রতিষ্ঠান প্রভৃতি কাথুয়া জেলায় গড়ে উঠেছে।
এই উপলক্ষে ডিডিসি-র চেয়ারম্যান কর্নেল  মহন সিং, ভাইস চেয়ারম্যান রঘুনন্দন সিং, সিড কর্পোরেশন অফ ইন্ডিয়ার চেয়ারম্যান তথা ম্যানেজিং ডায়রেক্টর বিনোদ কুমার রাঠোর প্রমুখ উপস্থিত ছিলেন।
CG/BD/AS
(Visitor Counter : 137
স্বাস্থ্যওপরিবারকল্যাণমন্ত্রক
কোভিড-১৯ সংক্রমণ প্রতিরোধ ও মোকাবিলায় গৃহীত পদক্ষেপ ও বর্তমান পরিস্থিতি পর্যালোচনায় উচ্চ স্তরীয় মন্ত্রীগোষ্ঠী; সংশোধিত ভ্রমণ নির্দেশিকা জারি
নয়াদিল্লি, ১১ মার্চ, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষ বর্ধনের পৌরোহিত্যে আজ নতুন দিল্লির নির্মাণ ভবনে মন্ত্রীগোষ্ঠীর ষষ্ঠ বৈঠক অনুষ্ঠিত হয়। মন্ত্রীগোষ্ঠীর এই বৈঠকে ক্যাবিনেট সচিবের পৌরোহিত্যে বিভিন্ন দপ্তরের সচিবদের নিয়ে গঠিত কমিটির সুপারিশগুলি পেশ করা হয়। নোভেল করোনা ভাইরাসজনিত অসুখের  মোকাবিলা ও নিয়ন্ত্রণে গৃহীত পদক্ষেপগুলি নিয়ে বিস্তারিত আলাপ-আলোচনার পর মন্ত্রীগোষ্ঠী নিম্নলিখিত সিদ্ধান্তগুলি নিয়েছে :
· কূটনৈতিক, সরকারি, রাষ্ট্রসংঘ বা আন্তর্জাতিক সংগঠন, এমপ্লয়মেন্ট ও প্রোজেক্ট ভিসা বাদ দিয়ে বাকি সমস্ত ভিসা আগামী ১৫ই এপ্রিল পর্যন্ত বাতিল করা হয়েছে। এই সিদ্ধান্ত ১৩ই মার্চ থেকে কার্যকর হচ্ছে।
· ওসিআই কার্ডধারীদের ভিসা ছাড়া সফরের সুবিধা আগামী ১৫ই এপ্রিল পর্যন্ত বাতিল করা হয়েছে। আগামী ১৩ই মার্চ থেকে এই সিদ্ধান্ত কার্যকর হচ্ছে। অত্যন্ত জরুরি কারণে ভারত সফরের প্রয়োজন রয়েছে, এমন সমস্ত বিদেশি নাগরিকরা নিজের দেশের নিকটবর্তী ভারতীয় মিশনে যোগাযোগ করতে পারেন।
· ভারতীয় নাগরিক সহ দেশে আগত সমস্ত সফরকারী, যাঁরা ১৫ই ফেব্রুয়ারির পর চীন, ইতালি, ইরান, দক্ষিণ কোরিয়া, ফ্রান্স, স্পেন ও জার্মানী সফর করেছেন এবং ভারতে আসছেন, তাঁদের আগমনের দিন থেকে ন্যূনতম ১৪ দিন সম্পূর্ণ পৃথকভাবে রাখা হবে। মন্ত্রীগোষ্ঠীর এই সিদ্ধান্ত ১৩ই মার্চ থেকে কার্যকর হচ্ছে।
· ভারতীয় নাগরিক সহ ভারতে আগত সফরকারীকে প্রয়োজন ব্যতীত সফর এড়িয়ে চলার পরামর্শ দেওয়া হচ্ছে। এদের আরও জানানো হচ্ছে, ভারতে আগমনের সঙ্গে সঙ্গে সকলকে ন্যূনতম ১৪ দিন সম্পূর্ণ পৃথক রাখা হবে।
· ভারতীয় নাগরিকদের অত্যন্ত প্রয়োজন ছাড়া বিদেশ সফর এড়িয়ে চলার পরামর্শ দেওয়া হচ্ছে। বিদেশ থেকে দেশে ফিরলে এদের সকলকে ন্যূনতম ১৪ দিন সম্পূর্ণ পৃথকভাবে রাখা হবে।
· স্থল সীমান্ত দিয়ে আন্তর্জাতিক যানবাহনের চলাচল নির্দিষ্ট কিছু চেকপোস্টে নিয়ন্ত্রণ করা হবে। সেই সঙ্গে, চেক পোস্টগুলিতে যথোপযুক্ত স্বাস্থ্য পরীক্ষার ব্যবস্থা থাকবে। এই মর্মে স্বরাষ্ট্র মন্ত্রক পৃথকভাবে বিজ্ঞপ্তি জারি করবে।
২
· ইতালিতে পঠন-পাঠনরত ছাত্রছাত্রী ও যোগাযোগ রয়েছে এমন ক্ষেত্রে সকলের স্বাস্থ্য পরীক্ষা তথা নমুনা সংগ্রহ করা হবে। এদের মধ্যে যাঁদের নমুনায় করোনা ভাইরাসের প্রমাণ মিলবে না, তাঁদের ভারতে আসার অনুমতি দেওয়া হবে। তবে, ভারতে এসে পৌঁছনোর সঙ্গে সঙ্গে তাঁদের ন্যূনতম ১৪ দিন সম্পূর্ণ পৃথক রাখা হবে।
আজকের বৈঠকে কেন্দ্রীয় অসামরিক বিমান পরিবহণ মন্ত্রী শ্রী হরদীপ সিং পুরী, বিদেশ মন্ত্রী ডঃ এস জয়শঙ্কর, স্বরাষ্ট্র প্রতিমন্ত্রী শ্রী নিত্যানন্দ রাই, জাহাজ পরিবহণ প্রতিমন্ত্রী শ্রী মনসুখ মান্ডভিয়া, কেন্দ্রীয় স্বাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে প্রমুখ উপস্থিত ছিলেন।
CG/BD/SB
(Visitor Counter : 196
প্রধানমন্ত্রীরদপ্তর
মিস ইউনিভার্সের মুকুট জয়ী হারনাজ সান্ধুকে প্রধানমন্ত্রীর অভিনন্দন
নয়াদিল্লি, ১৩ ডিসেম্বর, ২০২১
প্রধানমন্ত্রী শ্রী নরেন্দ্র মোদী মিস ইউনিভার্সের মুকুট জয়ী হারনাজ সান্ধুকে অভিনন্দন জানিয়েছেন।
এক ট্যুইটে প্রধানমন্ত্রী বলেছেন, “মিস ইউনিভার্সের মুকুট জয়ী হারনাজ সান্ধুকে অভিনন্দন। তাঁর ভবিষ্যৎ প্রয়াসের জন্য শুভেচ্ছা”।
CG/SS/SB
(
স্বাস্থ্যওপরিবারকল্যাণমন্ত্রক
কোভিড -১৯ টিকাকরণ বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ৫৩ কোটি ২৪ লক্ষের বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চলগুলি এবং বেসরকারি হাসপাতাল গুলির কাছে ২.২৫ কোটির বেশি অব্যবহৃত টিকার ডোজ রয়েছে
নতুন দিল্লি, ১১ আগষ্ট, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ১১ আগষ্ট পর্যন্ত ৫৩ কোটি ২৪ লক্ষ  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। শীঘ্রই রাজ্য ও কেন্দ্র শাসিত অঞ্চলগুলিকে আরও ৭২ লক্ষ ৪০ হাজার ২৫০ টি ডোজ সরবরাহ করা হবে। এ পর্যন্ত ৫১ কোটি ৫৬ লক্ষ ১১ হাজার ০৩৫ টি টিকার ডোজ ব্যবহার করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ২,২৫,০৩,৯০০ টি টিকার ডোজ রয়েছে।
CG/SB
(Visitor Counter : 104
অর্থমন্ত্রক
দক্ষিণ কলকাতার কেন্দ্রীয় জিএসটি কমিশনারেট
ভুয়ো জি এস টির চালান সংগ্রহ জাল চক্রর সন্ধান পেল
কলকাতা , ২০ নভেম্বর , ২০১৯
দক্ষিণ কলকাতার দায়িত্বে থাকা কেন্দ্রীয় জি এস টি কমিশনারেটের আধিকারিকরা গত শুক্রবার, ১৫ নভেম্বর ,ভুয়ো জি এস টি সংগ্রহ ও সরবরাহের একটি চক্রের সন্ধান পায়। এই চক্র প্রকৃত পণ্য সরবরাহ করত না। আধিকারিকরা এই ঘটনার সঙ্গে জড়িত থাকার অভিযোগে পঙ্কজ কুমার বাগলা, বিষ্ণু কুমার সিংঘানিয়া, রাজীব ক্যাল ও সন্দীপ ক্যালকে গ্রেপ্তার করেছেন।
এই চারজন ভুয়ো চালান বানানোর কাজে অভিযুক্ত। এর ফলে সরকারি কোষাগারে প্রায় ৫০০ কোটি টাকার ক্ষতি হয়েছে।
তদন্তকারী আধিকারিকরা জানিয়েছেন, ওই চার অভিযুক্ত, সাধারণ মানুষকে সুদ ছাড়া ঋণের ব্যবস্থা সহ আরো নানান আর্থিক সুবিধের লোভ দেখাত। বিনিময়ে ওই সব লোকেদের গ্রাহক পরিচিতি সংক্রান্ত বিস্তারিত তথ্য অপব্যবহার করে জাল সংস্থা তৈরি করত। তারপর সেই সংস্থার মাধ্যমে ভুয়ো তথ্য তৈরি করে জাল চালান বানাতো।
এই ধরণের ভুয়ো নথি ব্যবহার করার কাজে আরো কারা যুক্ত তা তদন্ত করে দেখা হচ্ছে। দক্ষিণ মধ্য কলকাতার জি এস টি কমিশনার, শ্রী ডি নাগভেঙ্গকার জানিয়েছেন, এই ভুয়ো কাজের ব্যপকতা সম্পর্কে পুরো তথ্য এলে এই জালিয়াত চক্রের বিষয়ে আর-ও জানা সম্ভব হবে।
কমিশনার এই প্রসঙ্গে গ্রাহক পরিচিতি সংক্রান্ত তথ্য, ক্ষুদ্র স্বার্থ অথবা আর্থিক সুবিধের জন্য অপরিচিত কাউকে না দেবার জন্য সাধারণ মানুষকে অনুরোধ করেছেন। ওই চার অভিযুক্তকে আলিপুর আদালতে তোলা হলে বিচারক পঙ্কজ কুমার বাগলাকে জি এস টি হেফাজতে পাঠিয়েছেন। বাকি তিন অভিযুক্তকে বিচার বিভাগীয় হেফাজতে ৩০ নভেম্বর তারিখ পর্যন্ত রাখার নির্দেশ দিয়েছেন। এই বিষয়ে আর-ও তদন্ত চলছে।
SSS/CB
(Visitor Counter : 9
প্রধানমন্ত্রীরদপ্তর
জো বাইডেন দায়িত্বভার গ্রহণ করায় প্রধানমন্ত্রীর তাঁকে অভিনন্দন
নতুনদিল্লি, ২০শে জানুয়ারী, ২০২১
প্রধানমন্ত্রী শ্রী নরেন্দ্র মোদী মার্কিন যুক্তরাষ্ট্রের রাষ্ট্রপতি হিসেবে দায়িত্বভার গ্রহণ করার পর মিঃ জো বাইডেনকে অভিনন্দন জানিয়েছেন।
একগুচ্ছ ট্যুইটবার্তায় প্রধানমন্ত্রী বলেছেন, “মার্কিন যুক্তরাষ্ট্রের রাষ্ট্রপতি হিসেবে দায়িত্বভার গ্রহণ করার জন্য @JoeBidenকে উষ্ণ অভিনন্দন জানাই। ভারত-মার্কিন যুক্তরাষ্ট্রের কৌশলগত অংশিদারীত্বকে আরো দৃঢ় করার জন্য আমি তাঁর সঙ্গে কাজ করার জন্য অপেক্ষা করে আছি।
অভিন্ন সঙ্কটগুলির মোকাবিলা করতে এবং আন্তর্জাতিক শান্তি ও নিরাপত্তা নিশ্চিত করতে আমরা ঐক্যবদ্ধ ও প্রাণবন্তভাবে কাজ করব। মার্কিন যুক্তরাষ্ট্রকে তিনি সফলভাবে নেতৃত্ব দেবেন সেই শুভেচ্ছা জানাই ।
ভারত- মার্কিন অংশীদারীত্ব অভিন্ন মূল্যবোধের উপর দাঁড়িয়ে আছে। আমাদের দৃঢ় ও বহুস্তরীয় দ্বিপাক্ষিক অ্যাজেন্ডা, ক্রমবর্ধমান আর্থিক যোগাযোগ ও দুটি দেশের মানুষের মধ্যে প্রাণবন্ত সম্পর্ক রয়েছে। ভারত-মার্কিন অংশিদারীত্বকে আরো নতুন উচ্চতায় এগিয়ে নিয়ে যেতে রাষ্ট্রপতি @JoeBiden-এর সঙ্গে কাজ করার ক্ষেত্রে আমরা অঙ্গীকারবদ্ধ ।“
কয়লামন্ত্রক
তাপবিদ্যুৎ উৎপাদন কেন্দ্রগুলিতে রেকর্ড ২২ লক্ষ টন কয়লা সরবরাহের জন্য মন্ত্রী শ্রী প্রহ্লাদ যোশী কয়লা সংস্থাগুলির প্রশংসা করেছেন
নতুন দিল্লি, ৩০ অক্টোবর, ২০২১
বিদ্যুৎ উৎপাদন কেন্দ্রগুলিতে গত ২৮ অক্টোবর রেকর্ড ২২ লক্ষ টন কয়লা সরবরাহ করে যে অনন্য সাফল্য অর্জিত হয়েছে, সে ব্যাপারে কয়লা, খনি ও সংসদ বিষয়ক মন্ত্রী শ্রী প্রহ্লাদ যোশী খুশি প্রকাশ করেছেন।
এক ট্যুইটে শ্রী যোশী বলেছেন, মোট ২২ লক্ষ টন কয়লা সরবরাহের মধ্যে রাষ্ট্রায়ত্ত্ব কোল ইন্ডিয়া লিমিটেড  ১৮ লক্ষ টন কয়লা যোগান দিয়েছে। এই কৃতিত্ব অর্জনের জন্য সমস্ত কয়লা সংস্থাগুলিকে অভিনন্দন জানিয়ে শ্রী যোশী কয়লার উৎপাদন বৃদ্ধি ও সরবরাহ অব্যাহত রাখার আহ্বান জানান।
CG/BD/AS/
(Visitor Counter : 93
প্রধানমন্ত্রীরদপ্তর
গ্রান্ড ক্রস অফ দ্য লিজিয়ঁ অফ অনার-এ ভূষিত হলেন প্রধানমন্ত্রী
নয়াদিল্লি, ১৩ জুলাই, ২০২৩
ফ্রান্সের প্রেসিডেন্ট মাননীয় ইমানুয়েল ম্যাক্রোঁ আজ প্রধানমন্ত্রী শ্রী নরেন্দ্র মোদীকে ফ্রান্সের সর্বোচ্চ সম্মান গ্রান্ড ক্রস অফ দ্য লিজিয়ঁ অফ অনার-এ ভূষিত করেন।
এই অনন্য সম্মানের জন্য ভারতবাসীর তরফে প্রেসিডেন্ট ম্যাক্রোঁ-কে ধন্যবাদ জানান প্রধানমন্ত্রী শ্রী নরেন্দ্র মোদী।
সম্মাননা সমারোহের আয়োজন হয় প্যারিসের এলিসি প্যালেসে।
CG/AC/NS …13.07.23 ….90
(
প্রতিরক্ষামন্ত্রক
ভাইস অ্যাডমিরাল অতুল কুমার জৈন ইস্টার্ন ন্যাভাল কম্যান্ডের ফ্ল্যাগ অফিসার কম্যান্ডিং-ইন-চিফ পদের দায়িত্ব নিলেন
নয়াদিল্লি, ৩০ মে, ২০১৯
ভাইস অ্যাডমিরাল অতুল কুমার জৈন এভিএসএম, ভিএসএম, পূর্বাঞ্চলীয় নৌ-কম্যান্ডের প্রধান হলেন। তিনি আজ আনুষ্ঠানিক কুচকাওয়াজের মাধ্যমে দায়িত্ব গ্রহণ করলেন ভাইস অ্যাডমিরাল করমবীর সিং পিভিএসএম, এভিএসএম, এডিসি-র কাছ থেকে। ভাইস অ্যাডমিরাল জৈন কুচকাওয়াজ পরিদর্শন করেন। পরিদর্শন করেন বিভিন্ন জাহাজ এবং দপ্তর। অনুষ্ঠানে উপস্থিত ছিলেন সব ফ্ল্যাগ অফিসার এবং কম্যান্ডিং অফিসাররা। ভাইস অ্যাডমিরাল করমবীর সিং আগামীকাল নৌ-বাহিনীর প্রধানের দায়িত্ব নেবেন।
১৯৮২-র জুলাইয়ে ভারতীয় নৌ-বাহিনীতে যোগ দেন ভাইস অ্যাডমিরাল অতুল কুমার জৈন। তিনি রেওয়া সৈনিক স্কুল, পুণের ন্যাশনাল ডিফেন্স অ্যাকাডেমি, ওয়েলিংটনের ডিফেন্স সার্ভিসেস স্টাফ কলেজ, মুম্বাইয়ের দ্য কলেজ অফ ন্যাভাল ওয়ারফেয়ার এবং দক্ষিণ আফ্রিকার প্রিটোরিয়ার ন্যাশনাল ডিফেন্স কলেজের প্রাক্তনী। অ্যাডমিরাল জৈন দিল্লির জওহরলাল নেহরু বিশ্ববিদ্যালয় থেকে স্নাতক হন এবং স্নাতকোত্তর ডিগ্রি লাভ করেন মাদ্রাজ বিশ্ববিদ্যালয় থেকে ডিফেন্স অ্যান্ড স্ট্র্যাটেজিক স্টাডিজ-এ।
ভাইস অ্যাডমিরাল, ক্ষেপণাস্ত্র বিশারদ। ৩৭ বছরের কর্মজীবনে বিভিন্ন দায়িত্ব পালন করেছেন তিনি। ছিলেন মিসাইল বোট ‘আইএনএস নির্ঘাত’, মিসাইল করভেট ‘আইএনএস খুকরি’, ডেস্ট্রয়ার ‘আইএনএস রাজপুত’-এর দায়িত্বে। এছাড়াও, দেশজ প্রযুক্তিতে তৈরি ডেস্ট্রয়ার ‘আইএনএস মাইসোর’-এর দায়িত্বেও ছিলেন তিনি। তাঁর সুযোগ হয়েছিল ‘আইএনএস ব্রহ্মপুত্র’-র কমিশনিং একজিকিউটিভ অফিসার এবং বিশাখাপত্তনমে পূর্ব নৌবহরের ফ্লিট অপারেশন্স অফিসার হওয়ার। নৌ-বাহিনীর বিভিন্ন দপ্তরেও তিনি বেশ কিছুদিন দায়িত্ব পালন করেন।
২০১১-র অক্টোবরে ফ্ল্যাগ র্যাঙ্কে পদোন্নতি হওয়ার পর শ্রী জৈন হন প্রথম কর্ণাটক নৌ এলাকার ফ্ল্যাগ অফিসার কম্যান্ডিং। এরপর তিনি পূর্ব নৌবহরের প্রধান হন। এছাড়া, দক্ষিণ নৌ-কম্যান্ডের সদর দপ্তরে চিফ-অফ-স্টাফও হয়েছিলেন তিনি। ২০১৫-র ১ এপ্রিল ভাইস অ্যাডমিরাল পদে উন্নীত হন তিনি। কম্যান্ডিং-ইন-চিফ হওয়ার আগে আরও কয়েকটি পদ অলঙ্কৃত করেন। বাহিনীতে উল্লেখযোগ্য অবদানের জন্য ২০০৯-এ বিশিষ্ট সেবা মেডেল এবং ২০১৫-য় অতি বিশিষ্ট সেবা মেডেলে ভূষিত হন তিনি।
SSS/AP/DM
(Visitor Counter : 76
প্রধানমন্ত্রীরদপ্তর
পসুম্পন মুথুরামালিঙ্গা থেবরের জন্মদিনে প্রধানমন্ত্রীর স্মৃতিচারণে তাঁর অবদানের কথা
নতুনদিল্লি, ৩০শে অক্টোবর, ২০২১
প্রধানমন্ত্রী শ্রী নরেন্দ্র মোদী পসুম্পন মুথুরামালিঙ্গা থেবরের সমাজে গুরুত্বপূর্ণ অবদানের জন্য থেবর জয়ন্তীতে তাঁর স্মৃতিচারণ করেছেন।
এক ট্যুইট বার্তায় প্রধানমন্ত্রী বলেছেন, “ থেবর জয়ন্তীর এই বিশেষ মুহূর্তে আমি বর্ণময় চরিত্রের অধিকারী পসুম্পন মুথুরামালিঙ্গা থেবরকে স্মরণ করি। অদম্য সাহসী ও উদার মনের এই মানুষটি জনকল্যাণে ও সামাজিক ন্যায় বিচার নিশ্চিত করার জন্য তাঁর জীবন উৎসর্গ করেন। তিনি কৃষক ও শ্রমিকদের কল্যাণে নানা উদ্যোগ গ্রহণ করেন। “
CG/CB/
(
বিদ্যুৎমন্ত্রক
শক্তি সাশ্রয়কারী শংসাপত্রের অনলাইন বিক্রির জন্য কেন্দ্রীয় সরকার একটি শক্তিশালী প্রক্রিয়া তৈরি করেছে
নতুন দিল্লি, ১৯ অগাস্ট, ২০২১
কেন্দ্রীয় বিদ্যুৎ মন্ত্রক দেশের সেরা সঞ্চয়কারী শিল্প সংস্থাগুলিকে ‘শক্তি সাশ্রয়কারী শংসাপত্র’ প্রদান করেছে । ‘আজাদি কা অমৃত মহোৎসব’-এর অঙ্গ হিসেবে বিদ্যুৎ মন্ত্রক বুধবার এই অনুষ্ঠানের আয়োজন করে । অনুষ্ঠানে বিদ্যুৎ মন্ত্রকের সচিব শ্রী অলোক কুমার ৩৪৯টি শিল্প সংস্থাকে ৫৭ লক্ষেরও বেশি 'শক্তি সাশ্রয়কারী শংসাপত্র' প্রদান করেছেন । এই সংস্থাগুলি নির্ধারিত লক্ষ্যের চেয়েও বেশি শক্তি সাশ্রয় করেছে । ১ মাস পরে এই শিল্প সংস্থাগুলি পাওয়ার এক্সচেঞ্জ পোর্টালের মাধ্যমে যেসব ইউনিট তাদের লক্ষ্যমাত্রা অর্জন করতে পারেনি, তাদের শংসাপত্র বিক্রি করতে পারবে ।
সমাবেশের ভাষণে শ্রী অলোক কুমার জানান, এই উদ্যোগ দেশকে শক্তি ক্ষেত্রে বহু দূর এগিয়ে নিয়ে যাবে এবং এটি বিশ্বের কাছে একটি মডেল হিসেবে উঠে আসবে । শ্রী কুমার জানান, জি-২০ সদস্য দেশগুলির মধ্যে ভারতই একমাত্র দেশ যে প্যারিস চুক্তি অনুসারে তাপমাত্রার পারদ ২ ডিগ্রি নীচে নামিয়ে নিয়ে আসার পথে হাঁটতে পেরেছে । তিনি ইস্পাত, সিমেন্ট, সার, শোধনাগার এবং অন্যান্য ক্ষেত্রের বৃহৎ শিল্পের প্রধান কার্যনির্বাহীদের সঙ্গে আলাপচারিতায় অংশ নেন । অনুষ্ঠানে উপস্থিত শিল্প সংস্থার প্রধানেরা বিদ্যুৎ মন্ত্রকের প্রয়াসে উচ্ছ্বসিত প্রশংসা করেন । আগামী দিনে শিল্পক্ষেত্রকে পরিচ্ছন্ন ও দক্ষ করে তোলার জন্য সম্ভাব্য সবরকম সাহায্যের আশ্বাসও দেন তারা ।
বিদ্যুৎ মন্ত্রক শিল্পক্ষেত্রের জন্য জ্বালানি খাতে দক্ষতা বৃদ্ধিতে বেশকিছু উদ্যোগ গ্রহণ করেছে । এর মূল উদ্দেশ্যই হল জীবাশ্ম জ্বালানি, কয়লা, তেল এবং গ্যাসের ব্যবহার হ্রাস করা । এতে ভারতে জ্বালানি নিরাপত্তা শুধুমাত্র সুনিশ্চিতই হবে না, প্যারিস চুক্তি অনুযায়ী জলবায়ু রক্ষায় সুনির্দিষ্ট লক্ষ্যে পূরণ সম্ভব হবে।ইতিমধ্যেই মন্ত্রক 'পারফর্ম, অ্যাচিভ অ্যান্ড ট্রেড' নামে পরিচিত একটি জলকল্যাণমুখী উদ্যোগও গ্রহণ করেছে । এর আওতায় ১১টি ক্ষেত্র থেকে ৬২১টি বৃহৎ শিল্প সংস্থাকে নিয়ে আসা হয়েছে।
উল্লেখ্য ‘আজাদি কা অমৃত মহোৎসব’ দেশের স্বাধীনতার ৭৫-তম বর্ষপূর্তি উপলক্ষ্যে উদযাপন করা হচ্ছে । চলতি বছরের ১৫ অগাস্ট থেকে আগামী ৭৫ সপ্তাহ ধরে এই উৎসব উদযাপন করা হবে । এই সময়সীমায় ১৯৪৭ সাল থেকে এপর্যন্ত দেশের অর্জিত সাফল্যগুলি তুলে ধরা হচ্ছে ।
CG/SS/RAB
(Visitor Counter : 204
প্রধানমন্ত্রীরদপ্তর
বিশ্ব সিংহ দিবস উপলক্ষে সিংহের বাসস্থান রক্ষার কাজে যুক্ত সকলকে অভিনন্দন জানিয়েছেন প্রধানমন্ত্রী
নয়াদিল্লি, ১০ অগাস্ট, ২০২৩
প্রধানমন্ত্রী শ্রী নরেন্দ্র মোদী বিশ্ব সিংহ দিবস উপলক্ষে সিংহের বাসভূমি রক্ষার কাজে যুক্ত একনিষ্ঠ কর্মীদের প্রশংসা করেছেন।
এক ট্যুইটে প্রধানমন্ত্রী বলেছেন, “বিশ্ব সিংহ দিবসে সেই রাজকীয় সিংহের কথা বলছি, যারা তাদের শক্তি ও সৌন্দর্যের জন্য আমাদের হৃদয়ে স্থান পেয়েছে। এশিয়াটিক লায়নের বাসস্থান হওয়ায় ভারত গর্বিত। গত কয়েক বছরে ভারতে সিংহের সংখ্যা ক্রমশই বেড়ে চলেছে। আমি সেই সকল মানুষকে অভিনন্দন জানাই, যাঁরা সিংহের বাসস্থান রক্ষায় কাজ করে চলেছেন। আসুন, আমরা তাদের রক্ষা করি এবং তারা যাতে আগামী দিনেও থাকে, তা নিশ্চিত করি”।
AC/AP/S
(